《戏示江协律汉》
宋代·程俱

酸寒北山尉，憔悴孔州守。枯鱼同处陆，濡沬赖诗酒。

当时年尚同，意气亦何有。祇今双鬓华，十载一回首。

仕初君似遇，游倦吾已丑。邂逅记昔游，空嗟汉南柳。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。